Al Centre d'Estudis Jurídics i Formació Especialitzada li correspon, d'acord amb la Llei 18/1990, de 15 de novembre, de creació del Centre, modificada per la Llei 8/2000, de 19 de juny, la promoció de la investigació i la difusió, mitjançant ajuts o beques, dels àmbits relacionats amb la justícia i el dret.
L'any 1986 el Departament de Justícia va iniciar, mitjançant l'Ordre de 30 d'abril, la convocatòria pública anual de subvencions per a la realització d'estudis i treballs en els àmbits de l'Administració de justícia i el dret.
Atès que el Centre d'Estudis Jurídics i Formació Especialitzada vol continuar donant suport a les iniciatives de recerca sorgides en els àmbits universitaris i professionals;
De conformitat amb la Llei 38/2003, de 17 de novembre, general de subvencions, i el capítol 9 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, que regula el règim jurídic de les subvencions i les transferències de la Generalitat de Catalunya;
Aprovar les bases que han de regir la concessió, en règim de concurrència competitiva, de les beques per a la recerca, estudis i anàlisis en els àmbits de l'execució penal, la mediació penal, l'atenció a la víctima, l'Administració de justícia, el dret civil català i l'ordenament jurídic català que concedeix el Centre d'Estudis Jurídics i Formació Especialitzada i que consten a l'annex.
Contra aquesta Ordre les persones interessades poden interposar recurs potestatiu de reposició davant la consellera de Justícia i presidenta del CEJFE, en el termini d'un mes a comptar de l'endemà de la seva publicació al Diari Oficial de la Generalitat de Catalunya, en els termes que estableixen els articles 123 i 124 de la Llei 39/2015, d'1 d'octubre del procediment administratiu comú de les administracions públiques, o bé, directament, recurs contenciós administratiu davant els jutjats contenciosos administratius de Barcelona en el termini de dos mesos a comptar, igualment, de l'endemà de la seva publicació al Diari Oficial de la Generalitat de Catalunya, de conformitat amb els articles 8.3, 14 i 46 de la Llei 29/1998, de 13 de juliol, reguladora de la jurisdicció contenciosa administrativa; o qualsevol altre recurs que es consideri procedent.
1.1 L'objecte d'aquestes bases és regular la concessió de beques, en règim de concurrència competitiva, per a projectes de recerca, estudis i anàlisis en els àmbits de l'execució penal, la mediació penal, l'atenció a la víctima, l'Administració de justícia, el dret civil català i l'ordenament jurídic català.
1.2.1 Per a projectes de l'àmbit de l'execució penal, la mediació penal i l'atenció a la víctima es refereix als temes relacionats amb serveis penitenciaris, les mesures d'execució penal en la comunitat, la rehabilitació i reinserció, la justícia juvenil, els programes d'atenció a la víctima i la mediació penal.
1.2.2 Per a projectes de l'àmbit de l'Administració de justícia, el dret civil català i l'ordenament jurídic català es refereix a l'Administració de justícia a Catalunya i la seva modernització, la conservació, l'actualització i el desenvolupament del dret civil de Catalunya i la medicina legal, les associacions, les fundacions, els col·legis professionals, les acadèmies, els notaris i registradors, i la mediació civil i familiar.
Les beques de recerca tenen com a finalitat estimular la recerca, els estudis i els anàlisis en les competències pròpies del Departament de Justícia.
1.4 Període d'execució de l'activitat
Les activitats objecte de les beques s'han d'executar durant l'any que estableixi la convocatòria respectiva.
1.5 Règim de convocatòria de les beques
El procediment de concessió de les beques es tramitarà en règim de concurrència competitiva i s'adequarà a les previsions de la normativa vigent en matèria de subvencions.
Dins de cada tipus de projectes s'estableixen dues modalitats en funció del personal destinatari: modalitat A) per al personal de les diferents administracions públiques de Catalunya, sigui quina sigui la seva vinculació, llevat del professorat universitari i professionals d'entitats públiques o privades sense afany de lucre que col·laborin amb l'Administració; i modalitat B) per al professorat universitari, els professionals d'entitats públiques o privades sense afany de lucre que col·laborin amb l'Administració, els estudiants matriculats en programes de doctorat i els professionals liberals vinculats a l'àmbit de la justícia que visquin, treballin o estudiïn en el territori de Catalunya
Poden accedir a aquesta convocatòria, individualment o formant un equip de recerca.
Quan es tracti d'agrupacions de persones físiques que es presenten com a equip de recerca, s'ha de fer constar expressament, tant en formalitzar la sol·licitud com en l'acord de concessió, els compromisos d'execució assumits per cada membre de l'agrupació, així com l'import de la subvenció que ha d'aplicar cada un, els quals també tenen la consideració de beneficiaris.
3.1 Requisits de les persones beneficiàries
a) No gaudir d'ajuts o beques atorgats pel Departament de Justícia o qualsevol altra Administració o d'institucions privades ja siguin nacionals i internacionals pel mateix concepte
b) Estar al corrent de les obligacions tributàries amb l'Estat i amb la Generalitat de Catalunya, així com de les obligacions amb la Seguretat.
En cas que la persona beneficiària no tingui la residència fiscal al territori espanyol, ha de presentar un certificat de residència fiscal emès perles autoritats competents en el país de residència.
c) No trobar-se en cap de les circumstàncies que preveu l'article 13 de la Llei 38/2003, de 17 de novembre, general de subvencions i complir el que especifica l'article 14 de la mateixa Llei.
d) Complir la normativa sobre propietat intel·lectual
3.2 Si es tracta d'una agrupació de persones sense personalitat jurídica, cadascun dels integrants de l'agrupació ha de complir els requisits que exigeixen aquestes bases reguladores, els quals s'acreditaran a través de la documentació que estableix la base 6.
3.3 Les persones sol·licitants de les beques s'han d'adherir al Codi ètic que figura com annex a la present Ordre.
–4 Quantia i concurrència de les beques
L'import per a cada projecte becat així com l'import global que es determini serà una quantitat lineal i s'establirà a la corresponent convocatòria.
Els imports rebuts per les persones físiques beneficiàries en concepte de beca constitueixen obtenció de renda pel contribuent als efectes de l'impost sobre la renda de les persones físiques.
5.1 Les sol·licituds i els altres tràmits associats al procediment de concessió de les subvencions i la seva justificació s'han de fer exclusivament per via telemàtica mitjançant la pàgina web Tràmits gencat ( http://web.gencat.cat/ca/tramits ).
5.2 La sol·licitud per concórrer a la convocatòria s'ha de formular mitjançant els formularis normalitzats que es poden descarregar de la pàgina web Tràmits gencat ( http://web.gencat.cat/ca/tramits ).
5.3 Forma de presentació de les sol·licituds
Sol·licitud electrònica (en línia).
Els sol·licitants hauran d'indicar a l'imprès de sol·licitud de la beca l'àmbit i la modalitat als quals opten.
L'opció de l'àmbit escollit es considera vinculant i no esmenable.
5.4 La identificació i signatura electrònica de les persones que hagin presentat sol·licitud es farà a través dels sistemes d'identificació i signatura electrònica admesos per la seu electrònica d'acord amb els criteris establerts a l' Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
Quan es tracti d'agrupacions de persones físiques o jurídiques, públiques o privades sense personalitat jurídica., s'ha de designar un representant o apoderat únic de l'agrupació, amb poders suficients per complir les obligacions que, com a beneficiari, corresponen a l'agrupació, tal com disposa l'article 11.3 de la Llei general de subvencions.
En tot cas, les persones que presentin les sol·licituds es podran identificar i signar electrònicament, mitjançant mecanismes d'identificació i signatura de nivell mitjà de seguretat o de nivell superior.
5.5 Les persones sol·licitants poden presentar còpies digitalitzades dels documents d'acord amb el que preveu l'article 28 de la Llei 39/2015, d'1 d'octubre, del procediment administratiu comú de les administracions públiques.
5.6 En el cas que les persones sol·licitants no disposin de mecanismes d'autenticació electrònica per a la realització de qualsevol tràmit que requereixi fer-se per mitjans electrònics, pot ser identificada i autenticada per personal al servei del l'Administració de la Generalitat de Catalunya i del sector públic, que ha de realitzar el tramiten el seu nom, utilitzant el sistema de signatura electrònica que les acredita com a funcionaris/àries habilitats/ades.
Amb aquesta finalitat, la ciutadania s'ha d'acreditar i ha de prestar el seu consentiment exprés per ser autenticada per personal habilitat.
A la seu electrònica es detallen les oficines d'atenció al públic que ofereixen aquest servei ( https://web.gencat.cat/ca/seu-electronica ).
5.7 En el supòsit d'interrupció per circumstàncies accidentals del funcionament de la seu, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, indicant-li els registres presencials on es pot presentar la documentació alternativament i informant dels efectes d'aquesta interrupció del funcionament en el còmput dels terminis.
No obstant això, quan no sigui tècnicament possible que la persona usuària accedeixi a visualitzar el missatge esmentat i es tracti de tràmits que s'han de fer obligatòriament per mitjans telemàtics, si es produeix una interrupció durant l'últim dia establert per a la realització del tràmit corresponent, aquest es podrà dur a terme durant els tres dies hàbils consecutius.
–6 Documentació que cal presentar amb la sol·licitud
6.1.1 Formulari normalitzat que s'ha de descarregar de la pàgina web Tràmits gencat ( http://web.gencat.cat/ca/tramits ).
a) La declaració responsable de cadascun del sol·licitants de no trobar-se en cap dels supòsits de l'article 13 de la Llei 38/2003, de 17 de novembre, general de subvencions, i de complir el que especifica l'article 14 de la mateixa Llei.
b) La declaració responsable de cadascun del sol·licitants on es faci constar que no s'ha gaudit ni es gaudeix d'ajuts o beques atorgats pel Departament de Justícia o qualsevol altra Administració pel mateix concepte.
c) Declaració responsable de cadascun del sol·licitants de complir la normativa sobre propietat intel·lectual.
d) Declaració responsable d'estar al corrent de les obligacions tributàries amb l'Estat i amb la Generalitat, i també de les obligacions amb la Seguretat Social
6.1.2 El currículum de cadascun dels sol·licitants, en el cas que siguin més d'un, especialment quant a treballs d'investigació realitzats, publicats o inèdits, i l'experiència acadèmica i professional en el camp objecte del projecte d'investigació.
L'extensió màxima del currículum és de 3 fulls per persona.
6.1.3 El projecte d'investigació, que ha d'estar redactat en català, ha d'indicar:
6.1.3.1 El títol de la recerca.
6.1.3.2 Els objectius de l'estudi.
6.1.3.4 El pla de treball temporalitzat, des de la data d'atorgament de la beca fins a la data màxima prevista per lliurar-lo.
6.1.3.5 Els mitjans de què es disposa per realitzar-lo.
6.1.3.6 La distribució de les tasques i responsabilitats de cadascun dels sol·licitants, en cas de ser-ne més d'un.
6.1.3.7 En el cas d'equips de recerca, un compromís del responsable segons el qual, en el cas que algun membre no pugui continuar i es proposés un altra persona, cal el vistiplau del Centre d'Estudis.
6.2 En les sol·licituds no individuals cal especificar el percentatge de retribució de cada persona en el projecte.
Quan manqui aquesta dada, la distribució de l'import de la beca es farà prorratejant la quantitat atorgada a favor dels membres de l'equip que constin a la sol·licitud.
En cap cas el Centre ha de fer pagaments a persones que no constin en la sol·licitud esmentada.
6.3 Les relacions entre el Centre i l'equip investigador, pel que fa a comunicacions, seguiment de la recerca i d'altres, es mantindran amb la persona que en la sol·licitud hagi estat designada com a responsable de la investigació.
6.4 Efectes de la presentació de la sol·licitud i possibles esmenes o requeriments
L'acreditació dels requisits indicats a la base 3.1 es realitzarà mitjançant la corresponent declaració acreditativa o declaració responsable, que s'incorporarà al formulari de sol·licitud, el qual també incorporarà l'autorització expressa per consultar dades tributàries, si escau.
La presentació de la sol·licitud de subvenció faculta l'ens competent per comprovar la conformitat de les dades que s'hi contenen o es declaren.
Si la sol·licitud presenta defectes o inexactituds o omet algun dels documents que assenyalen aquestes bases generals, l'òrgan competent requerirà la persona interessada perquè en el termini de 10 dies hàbils faci les esmenes oportunes en els termes que preveu l'article 68.1 de la Llei 39/2015, d'1 d'octubre, del procediment administratiu comú de les administracions públiques, amb la indicació que, passat aquest termini sense esmena, se la tindrà per desistida de la sol·licitud.
6.5 Excepcions a la presentació de documentació exigida
Les persones sol·licitants no estan obligades a presentar la documentació exigida, si aquesta ja s'ha presentat prèviament, dins el termini de cinc anys anteriors a la data de publicació al Diari Oficial de la Generalitat de Catalunya de la convocatòria pertinent, al Centre d'Estudis Jurídics i Formació Especialitzada, i les dades que conté no hagin variat i continuïn essent vigents.
En aquest cas, es podrà substituir per una declaració de la persona interessada on consti a quin òrgan o dependència i en quina data es va aportar la documentació esmentada, que les dades i circumstàncies incloses en aquesta documentació no han variat i continuen vigents.
D'altra banda, d'acord amb el Decret 56/2009, de 7 d'abril, per al desenvolupament dels mitjans electrònics a l'Administració de la Generalitat, les persones interessades tampoc restaran obligades a presentar aquells documents que els/les empleats/ades públics/públiques poden obtenir per mitjans electrònics i que estan inclosos/es al Catàleg de Dades i Documents Electrònics, llevat que es denegui expressament l'autorització a la consulta telemàtica en l'imprès de sol·licitud
–7 Termini de presentació de sol·licituds
El termini de presentació de les sol·licituds s'establirà en la convocatòria corresponent.
–8 Criteris de valoració de les sol·licituds
8.1 Les sol·licituds es seleccionaran i valoraran d'acord amb els criteris següents:
a) Interès de la temàtica per al Departament de Justícia (relació i ajustament a les línies estratègiques i objectius del Departament), amb una ponderació de fins a 30 punts sobre 100.
Es consideren temes d'especial interès per les recerques de l'àmbit de l'execució penal, la mediació penal i l'atenció a la víctima els següents, de manera orientativa però no limitativa: l'avaluació de programes d'intervenció, els projectes d'innovació en l'àmbit comunitari i la violència masclista.
Es consideren temes d'especial interès per a les recerques de l'àmbit de l'Administració de justícia, el dret civil català i l'ordenament jurídic català els següents, de manera orientativa però no limitativa: l'organització judicial, el dret civil català i la violència masclista.
b) Innovació i aplicabilitat del projecte per al Departament de Justícia (millora de processos, anàlisis de novetats legislatives, estalvi de costos, aplicacions tecnològiques, o d'altres que suposin una millora per a l'Administració), amb una ponderació de fins a 20 punts sobre 100.
c) Els mèrits al·legats, projectes de recerca, beques, etc. i els mitjans per dur a terme el projecte, amb una ponderació de fins a 10 punts sobre 100.
d) La qualitat dels projectes: claredat de plantejaments, coherència interna i viabilitat, amb una ponderació de fins a 10 punts sobre 100.
e) La relació entre l'experiència en treballs d'investigació realitzats i l'envergadura i la dificultat del projecte, amb una ponderació de fins a 10 punts sobre 100.
f) La recerca sobre temes d'actualitat, amb una ponderació de fins a 10 punts sobre 100.
g) L'aprofundiment en temes de recerca tractats en la convocatòria immediatament anterior a l'actual, que suposin una continuació dels treballs i sempre que tinguin una substantivitat pròpia, que hagin estat valorats molt favorablement pels responsables del Centre d'Estudis Jurídics i Formació Especialitzada, amb una ponderació de fins a 10 punts sobre 100.
8.2 La puntuació mínima establerta per resultar beneficiari/beneficiària d'una beca és de 60 punts segons els barems anteriors.
Els treballs que no arribin a aquesta puntuació mínima restaran exclosos.
Els que assoleixin la puntuació mínima establerta s'ordenaran, dins de cadascuna de les modalitats i cadascun dels àmbits materials previstos, segons la puntuació obtinguda en sentit descendent, als efectes de la concessió de les beques, de tal manera que l'atorgament d'aquestes es farà per ordre de puntuació.
9.1 Per fer la selecció i l'avaluació de les sol·licituds s'ha de constituir una Comissió de Selecció, presidida pel/per la cap de l'Àrea d'Estudis i Formació de l'Administració de Justícia, que ha d'estar formada per un representant de la Secretaria de Relacions amb l'Administració de Justícia, un/una representant de la Comissió de Codificació de Catalunya, un/una representant de la Direcció General de Serveis Penitenciaris, un/una de la Direcció General d'Execució Penal a la Comunitat i de Justícia Juvenil, i el/la cap de l'Àrea d'Investigació i Formació en Execució Penal del Centre.
El/la cap de l'Àrea d'Investigació i Formació en Execució Penal del Centre actuarà com a secretari/ària d'aquesta Comissió.
La Comissió esmentada pot entrevistar les persones sol·licitants per rebre'n informació complementària o per concretar els termes de la beca.
9.2 La Comissió de Selecció pot proposar que es declari la convocatòria deserta.
Atesa l'especificitat de la tasca de selecció, aquesta Comissió pot estar assessorada per professionals nomenats/ades per la directora del Centre d'Estudis Jurídics i Formació Especialitzada d'entre experts/ertes d'universitats en les matèries relacionades amb l'objecte de les beques, que han d'examinar el contingut científic i tècnic dels projectes i han de presentar un informe a la Comissió de l'avaluació efectuada.
Aquests/estes experts/ertes, nomenats/ades per la directora del Centre, han de percebre les remuneracions que corresponguin d'acord amb els barems del Centre d'Estudis Jurídics i Formació Especialitzada.
9.3 Efectuada la valoració de les sol·licituds, la Comissió de Selecció traslladarà la seva acta a l'òrgan instructor.
–10 Proposta de resolució provisional, acceptació de la beca i presentació de documentació addicional
10.1 Vista l'acta de la Comissió de Selecció, l'òrgan instructor del procediment, que és la cap de l'Àrea de Gestió Administrativa i Suport Tècnic del Centre, ha de formular una proposta de concessió provisional, la qual s'ha de fonamentar, ordinàriament, en l'acta de la Comissió.
10.2 La proposta de resolució provisional ha de contenir la llista de sol·licitants proposats per ser beneficiaris de les beques, degudament ordenades en funció de la puntuació obtinguda, i dels sol·licitants que integrin la llista de reserva, sempre que hagin obtingut la puntuació mínima exigida a les bases.
En el cas que alguna de les persones proposades com a beneficiàries de la beca no l'accepti o desisteixi de la sol·licitud, es pot atorgar la beca al sol·licitant de la llista de reserva que pertoqui per ordre de puntuació, amb l'aportació prèvia de la documentació requerida a la base 6 i de la seva acceptació, si escau.
10.3 La proposta de resolució provisional de concessió de les beques es notificarà a les persones interessades mitjançant la seva publicació al tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ) i al web del Centre ( http://cejfe.gencat.cat/ca/transparencia/beques/ ).
10.4 Les persones proposades com a beneficiàries han de formalitzar l'acceptació de la beca i han d'aportar la documentació que els sigui requerida d'acord amb els apartats 3 i 6 d'aquestes bases, en el termini de 10 dies hàbils a comptar de l'endemà de la publicació o notificació de la proposta provisional de concessió.
Dins del mateix termini de 10 dies, les persones sol·licitants poden presentar al·legacions que es tindran en compte en el moment d'emetre resolució.
Igualment, en el termini indicat, les persones interessades poden desistir de la sol·licitud de beca, sens perjudici que el desistiment es pugui manifestar en qualsevol altre moment del procediment anterior a la resolució d'adjudicació.
11.2 Comporta el desistiment de la sol·licitud:
11.3 Qualsevol persona sol·licitant pot renunciar de la seva sol·licitud de subvenció presentant un escrit de renúncia, i l'òrgan instructor l'ha d'acceptar.
11.4 Prèviament a la concessió de les beques, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ) i al web del Centre ( http://cejfe.gencat.cat/ca/transparencia/beques/ ).
11.5 L'òrgan instructor, un cop vistes la proposta de resolució provisional, la documentació addicional presentada per les persones beneficiàries proposades, les seves acceptacions i les comprovacions d'ofici previstes a les bases, ha d'elaborar una proposta de resolució definitiva i elevar-la a l'òrgan resolutori.
12.1 La consellera de Justícia i presidenta del Centre resoldrà la convocatòria en el termini màxim de 75 dies naturals a comptar de l'endemà de la finalització del termini de presentació de sol·licituds.
La resolució s'ha de notificar a les persones interessades amb els mateixos mitjans i amb les mateixes condicions i efectes previstos en la base 10.3 per a la notificació de les resolucions d'inadmissió o desistiment.
12.2 La resolució, a més de contenir la persona sol·licitant o relació de persones sol·licitants a les quals es concedeix la subvenció, farà constar, si escau, de manera expressa, la desestimació de la resta de sol·licituds.
12.3 L'atorgament d'aquestes beques està supeditat a la possibilitat de reducció parcial o total de la subvenció, abans que no es dicti la resolució definitiva de concessió, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
12.4 La resolució del procediment de concessió d'aquestes beques serà objecte de publicació al tauler electrònic de l'Administració de la Generalitat ( https://seu.gencat.cat/ca/informacio-publica.html) i al web del Centre ( http://cejfe.gencat.cat/ca/transparencia/beques/ ).
Transcorregut el termini màxim previst sense que s'hagi dictat i notificat la resolució final del procediment, les persones sol·licitants poden entendre desestimades les seves sol·licituds per silenci administratiu, d'acord amb el que preveu l'article 25.5 de la Llei general de subvencions i l'article 54.2. e ) de la Llei 26/2010, del 3 d'agost, de règim jurídic i de procediment de les administracions públiques de Catalunya.
12.5 La resolució de concessió o denegació de les beques exhaureix la via administrativa, i en contra les persones interessades poden interposar recurs de reposició davant la consellera de Justícia i presidenta del Centre, en el termini d'un mes a comptar de l'endemà de la seva publicació al tauler electrònic de l'Administració de la Generalitat ( https://seu.gencat.cat/ca/informacio-publica.html) i al web del Centre ( http://cejfe.gencat.cat/ca/transparencia/beques/ ), en els termes que estableixen els articles 77 de la Llei 26/2010, del 3 d'agost, de règim jurídic de les administracions públiques de Catalunya, i 123 i 124 de la Llei 39/2015, d'1 d'octubre, del procediment administratiu comú de les administracions públiques.
D'aquestes subvencions se'n farà publicitat per al coneixement general de la ciutadania mitjançant l'exposició d'una relació al tauler electrònic que consta a la base 10, i també es publicaran al Diari Oficial de la Generalitat de Catalunya, amb expressió de la convocatòria, el programa, el crèdit pressupostari al qual s'imputen, el/la beneficiari/ària, la quantitat concedida i la finalitat o finalitats de la beca.
–14 Seguiment dels treballs i termini de lliurament
14.1 Les persones beneficiàries s'han de comprometre a donar compte al Centre d'Estudis Jurídics i Formació Especialitzada dels progressos en l'elaboració del treball, de les seves principals incidències i del compliment dels terminis previstos, d'acord amb el pla de treball presentat, i ho han d'acreditar degudament.
En tot cas, els beneficiaris han de lliurar a aquest Centre, situat al carrer d'Ausiàs Marc, 40, de Barcelona, una memòria del progrés de la investigació al cap de sis mesos d'iniciada la recerca.
14.2 La recerca finalitzada s'haurà de lliurar durant la segona quinzena del mes de novembre de l'any de la convocatòria al Centre d'Estudis Jurídics i Formació Especialitzada.
15.1 Justificació de l'execució de l'objecte de la beca
Per a la justificació de l'execució de la beca s'ha de presentar el projecte de recerca que haurà de ser avaluat pel Centre d'Estudis Jurídics i Formació Especialitzada
El pagament de les beques s'ha de fer efectiu en un únic lliurament, sempre que les persones beneficiàries hagin complert les condicions d'aquestes bases i de la convocatòria respectiva i presentin el treball finalitzat dins el termini establert, amb la certificació prèvia del corresponent responsable d'investigació del Centre d'Estudis Jurídics i Formació Especialitzada.
–16 Obligacions de les persones beneficiàries
a) Complir la finalitat de la subvenció realitzant l'activitat subvencionada en el termini i la forma que determinen aquestes bases reguladores.
b) Dins del termini que estableix la base 14.2, l'adjudicatari ha de lliurar al Centre d'Estudis Jurídics i Formació Especialitzada un exemplar del treball, redactat en llengua catalana, imprès en format DIN-A4, sense enquadernar, i també en suport informàtic.
El treball haurà d'anar precedit de: 1) un resum d'entre 200 i 250 paraules, on es faci constar l'objecte de la recerca i els principals resultats obtinguts en català, castellà i anglès; i 2) els principals descriptors de la recerca en català, castellà i anglès.
c) Dur a terme l'activitat subvencionada d'acord amb el projecte presentat.
Qualsevol canvi en el projecte o calendari presentat s'ha de comunicar per escrit a l'òrgan instructor, amb anterioritat a la finalització del termini d'execució, el qual ha de valorar la proposta de modificació i la pot acceptar si no comporta canvis substancials ni representa un incompliment dels requisits i condicions que estableixen aquestes bases reguladores.
Els canvis no comunicats o que no hagin estat acceptats per escrit poden donar lloc a la revocació total o parcial de la beca.
d) Proporcionar en tot moment la informació que els sigui demanada respecte de la subvenció concedida i sotmetre's a les actuacions de comprovació i control de l'òrgan instructor, de la Intervenció General de la Generalitat, de la Sindicatura de Comptes i d'altres òrgans competents d'acord amb la normativa aplicable.
e) Comunicar a l'òrgan instructor els ajuts, ingressos o recursos que financin l'activitat subvencionada, obtinguts o demanats d'altres administracions o entitats públiques o privades, nacionals o internacionals, amb posterioritat a la presentació de la sol·licitud de beca.
f) Complir les obligacions que regulen els articles 90 bis i 92 bis del text refós de la Llei de finances públiques de Catalunya (Decret legislatiu 3/2002, de 24 de desembre), addicionats pels articles 35 i 37 de la Llei 26/2009, de 23 de desembre, de mesures fiscals, financeres i administratives en relació amb l'obligació del/de la beneficiari/ària de facilitar tota la informació que li sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb aquesta Llei i altres normes aplicables.
g) Incloure el logotip del Centre d'Estudis Jurídics i Formació Especialitzada, i l'expressió "amb el suport del Centre d'Estudis Jurídics i Formació Especialitzada" utilitzant el logotip corporatiu del Programa d'identificació visual (PIV) editat a la pàgina web
( http://identitatcorporativa.gencat.cat/ca/descarregues/departaments-i-imatges-propies/departament-de-justicia/Identificacions-del-Departament/centre-destudis-juridics-i-formacio-especialitzada/ ) en els elements informatius i de difusió de l'activitat objecte de la subvenció.
h) Complir les altres obligacions que preveuen les bases reguladores d'aquestes beques.
–17 Modificació de la resolució
L'òrgan concedent té la facultat de revisar els ajuts concedits i modificar la resolució o l'acord de concessió en el cas que les condicions que s'han tingut en compte per a la concessió de la subvenció s'alterin o en cas d'obtenció concurrent d'altres beques.
18.1 L'òrgan concedent, amb la tramitació prèvia del procediment legalment establert, ha de revocar totalment o parcialment les subvencions amb l'obligació per part del/de la beneficiari/ària de retornar l'import rebut i de pagar l'interès de demora corresponent, en els supòsits previstos al text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions.
18.2 Són causes de revocació total:
La no-presentació de la memòria de progrés a què fa referència el punt 14.1 d'aquestes bases.
La no-presentació de la memòria final.
La desviació dels objectius de la recerca respecte al que s'indiqui en el punt 6.1 de les bases de la convocatòria.
La no-comunicació a l'entitat concedent sobre l'obtenció d'altres beques o ajuts per a la mateixa finalitat, procedents de qualsevol Administració o entitat pública o privada.
L'incompliment de les obligacions que preveuen les bases reguladores que sigui constitutiu de les conductes tipificades com a infraccions, d'acord amb el règim sancionador en matèria de subvencions establert per la Llei 38/2003, de 17 de novembre, general de subvencions i el text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, comportarà, a més del reintegrament de la subvenció, la incoació del preceptiu procediment sancionador, d'acord amb la legislació esmentada.
En el cas que l'objecte de la subvenció inclogui el tractament de dades de caràcter personal, les persones beneficiàries han de complir amb la normativa corresponent, tot adoptant i implementant les mesures de seguretat previstes per la Llei orgànica 15/1999, de 13 de desembre, i el Reglament (UE) 2016/679, de protecció de dades.
21.1 La propietat intel·lectual dels treballs és dels seus autors.
Tanmateix, el Centre d'Estudis Jurídics i Formació Especialitzada, durant el període de dos anys i per a la primera edició de l'obra, es reserva els drets d'explotació, concretament, els de comunicació pública, reproducció, distribució i transformació, sense límit geogràfic.
Les persones beneficiàries de les beques no percebran cap import en concepte de drets d'autor.
21.2 En edicions posteriors les persones autores faran constar que el treball ha rebut, per a la seva realització, el suport econòmic del Centre d'Estudis Jurídics i Formació Especialitzada, com a organisme dependent del Departament de Justícia de la Generalitat de Catalunya, i lliuraran gratuïtament dos exemplars al Centre esmentat.
21.3 El Centre també pot posar els treballs a disposició del públic, si ho considera oportú, a la seva seu, a la seva pàgina web i/o en biblioteques i altres centres i mitjans que hi puguin estar interessats.
El text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
L'Ordre ECO/172/2015, de 3 de juny, sobre les formes de justificació de subvencions
La Llei 26/2010, del 3 d'agost, de règim jurídic i de procediment de les administracions públiques de Catalunya.
La Llei 39/2015, d'1 d'octubre, del procediment administratiu comú de les administracions públiques.
Principis ètics i regles de conducta al quals les persones beneficiàries de subvencions o beques han d'adequar la seva activitat i efectes d'un eventual incompliment d'aquests principis
D'acord amb l'article 55.2 de la Llei 19/2014, del 29 de desembre, de transparència, accés a la informació pública i bon govern, les administracions i els organismes compresos en l'àmbit d'aplicació d'aquesta Llei han d'incloure, en les bases de convocatòries de subvencions o ajuts, els principis ètics i les regles de conducta als quals han d'adequar l'activitat les persones beneficiàries, i els efectes d'un eventual incompliment d'aquests principis.
En compliment d'aquesta previsió legal, es fan públics els principis ètics i les regles de conducta als quals les persones beneficiàries de subvencions o ajuts han d'adequar la seva activitat i els efectes d'un eventual incompliment d'aquests principis i regles.
Aquests principis i regles de conducta tenen la consideració d'estàndards mínims i podran ser completats en els seus nivells d'exigència, en funció de la quantia de la subvenció o de l'ajut i/o de la tipologia i característiques de les persones beneficiàries, en les bases de la corresponent convocatòria de subvenció o ajut.
Les persones beneficiàries d'ajuts públics han d'adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d'aquestes pràctiques que, al seu parer, sigui present o pugui afectar el procediment.
Amb caràcter general, les persones beneficiàries d'ajuts públics en l'exercici de la seva activitat assumeixen les obligacions següents:
a) Observar els principis, les normes i els cànons ètics propis de les activitats, els oficis i/o les professions a l'activitat objecte de subvenció o ajut públic.
c) Denunciar les situacions irregulars que es puguin presentar en les convocatòries de subvencions o ajuts o en els processos derivats d'aquests convocatòries
c) No oferir ni facilitar a càrrecs o empleats públics avantatges personals o materials, ni per a ells mateixos ni per a terceres persones amb la voluntat d'incidir en un procediment d'adjudicació de subvenció o ajut.
d) Col·laborar amb l'òrgan competent en les actuacions que aquest realitzi per al seguiment i/o l'avaluació del compliment de les obligacions establertes en les bases de la convocatòria, particularment facilitant la informació que li sigui sol·licitada per a aquestes finalitats relacionades amb la percepció de fons públics.
e) Complir les obligacions de facilitar informació que la legislació de transparència imposa als adjudicataris en relació amb l'Administració o administracions de referència, sens perjudici del compliment de les obligacions de transparència que els pertoquin de forma directa per previsió legal, en el supòsits que estableix l'apartat quart de l'article 3 de la Llei de transparència.
Efectes d'un eventual incompliment dels principis ètics i regles de conducta.
En cas d'incompliment dels principis ètics i regles de conducta serà d'aplicació el règim sancionador previst en la Llei 19/2014, del 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.